ועדת הכספים, כנסת 23, פרוטוקול מספר 178, 2020-11-17 00:00

משה גפני: שלום רב, אני מתכבד לפתוח את הישיבה.

משה גפני: הצעה לסדר היום בנושא: "כוונת משרד המדע והטכנולוגיה לסגור את פרוייקט להב"ה, לפטר מאות עובדים ולפגוע בפריפריה החברתית.

משה גפני: עלה הנושא הזה לדיון באחת הישיבות הקודמות.

משה גפני: אמרתי, שנקיים את הדיון הזה כי פרויקט להב"ה ומהר, על מנת שנוכל לטפל בנושא הזה.

משה גפני: מי שהגיש את ההצעות היו חברי הכנסת מיקי לוי, יעקב אשר, אופיר כץ ומנסור עבאס.

משה גפני: את מחליפה את מנסור עבאס – אימאן ח'טיב יאסין.

משה גפני: אני צריך ב-13:30 לצאת לשר האוצר בנושא שאנחנו דנים בו כל הזמן – המעונות, המשפחתונים.

משה גפני: מיקי לוי, המציע הראשון, בבקשה.

מיקי לוי: יש 27 מרכזים.

מיקי לוי: אני התקשרתי אליהם נפשית ב-2013, 2014.

מיקי לוי: הזרמתי כספים, ואפילו ביקרתי בכמה מקומות באשדוד וברח' הטורים בירושלים.

מיקי לוי: הזרמתי כספים ב-2014, כשהייתי סגן שר האוצר, מעל 47,000 משתתפים, חברים ולאט-לאט, בשנת 2017, התשע"ז, התחילו לייבש את המרכזים האלה.

מיקי לוי: לא להזרים כסף.

מיקי לוי: אני לא מבין את המהות של זה.

מיקי לוי: האוצר הפסיק.

מיקי לוי: אופיר אקוניס שיתף אתי פעולה ומצא תקציבים מפה ומשם מתוך המשרד.

מיקי לוי: האוצר התחיל להוריד תקציבים בשנת התשע"ז, ואז היתה עצירה כללית של גיוס כוח אדם.

מיקי לוי: אנחנו פה נלחמנו לתת להם זכויות של עובדי מדינה.

מיקי לוי: לאט-לאט נפלטו ילדים ונשים, בעיקר מהמגזר הערבי והחרדי, חסמו בפני האנשים האלה את הקדמה.

מיקי לוי: היום אנחנו עומדים על 9,000 ילדים ו-16,000 מבוגרים.

מיקי לוי: פי שלושה זה היה ב-2014.

מיקי לוי: המדינה רוצה להתפטר מזה, להעביר את זה לרשויות המקומיות, וטוב שחבר הכנסת אשר פה, כי הוא יכול להעיד.

מיקי לוי: בקושי יש להם כסף לרווחה, אז יתנו לדברים האלה מאצ'ינג?

מיקי לוי: על מי אתם עובדים?

מיקי לוי: תחזירו את הכסף.

מיקי לוי: זה ילדים שלנו ומבוגרים שלנו.

משה גפני: על איזה תקציב מדובר?

מיקי לוי: נדמה לי - 34 מיליון שקל.

מיקי לוי: אני לא מוכן שהמשרד – לפניכם אופיר נלחם על זה.

מיקי לוי: אתם נותנים יד לחטא שיהפוך לפשע.

מיקי לוי: אתם לא רוצים לטפל בזה?

מיקי לוי: זה היה באוצר.

מיקי לוי: אני טיפלתי בזה באוצר, נהניתי מכל רגע.

מיקי לוי: זה היה בשבילי לעזוב את המשרד, ללכת למשרדים האלה, לפתוח את הנפש, לראות את הילדים מהמגזר החרדי, את הנשים מהמגזר החרדי, את הילדים והנשים מהמגזר הערבי לומדים מחשבים ויוצאים אחר כך.

מיקי לוי: תפסיקו להתעסק בגרושים האלה.

מיקי לוי: אתם לא רוצים את זה – תחזירו את זה לאוצר.

מיקי לוי: חבר הכנסת סגן שר האוצר יצחק כהן לקחת את זה.

משה גפני: תודה.

משה גפני: חבר הכנסת יעקב אשר, בבקשה.

יעקב אשר: אדוני היושב-ראש, קודם כל אני רוצה לברך אותך על ההתעסקות בנושאים שכל כך מעסיקים אותנו, ההתעללות של הפקידות, מה שראינו כאן בדיון המצוין שהיה בשבוע שעבר, על המשפחתונים והמעונות.

יעקב אשר: דווקא בתקופת קורונה, כשהממשלה כן נותנת החלטות וכן מזרימה כספים – הם הופכים להיות.

יעקב אשר: אדוני היושב-ראש, מאחר שאתה יושב-ראש המפלגה שלי, אתה ודאי זוכר שהצבתם אותי להיות ראש עיר בבני ברק, ואז זכיתי להקים את פרויקט להב"ה בבני ברק.

יעקב אשר: זאת היתה הרשות הראשונה שלי, סיימתי ב-2013.

יעקב אשר: ב-2011 הקמנו את להב"ה.

יעקב אשר: אחרי זה עשו את זה במודיעין עילית ובמקומות אחרים.

יעקב אשר: בבני ברק זה היה דבר נצרך מאוד.

יעקב אשר: המקומות שצורכים את העניין הזה הכי הרבה זה האוכלוסיות החלשות, הפריפריות, שאין להם מחשבים, עם בעיות כלכליות, והציבור החרדי שאין להם מחשבים בהשקפת עולם.

יעקב אשר: היו שם ביקורים מרגשים של שרים בממשלה – משרד האוצר מימן את זה בזמנו - שראו נשים מבוגרות שלומדות לעבוד על זה.

יעקב אשר: זה עוזר להן בממשל זמין, בדברים שהם צריכים.

יעקב אשר: ילדים שבאו במקום לבתי הספר – לשם.

יעקב אשר: פרויקט מדהים, חשוב והכרחי לאוכלוסיות חלשות.

יעקב אשר: לא במקרה נמצאים כאן גם מהמגזר הערבי, גם ממגזרים של הפריפריה וגם מהמגזר החרדי.

יעקב אשר: אני מאמין לשר המדע של היום שמתכוון לטוב, אבל מה שהיא עושה – היא מעבירה את זה לרשויות.

יעקב אשר: ואז אנחנו יודעים מה קורה – כשראש עיר בעיר חלשה צריך לבחור האם את הכסף שאין לו הוא משקיע בהסעה בבוקר לחינוך המיוחד להשלים את מה שמשרד החינוך לא נותן לו או לפתוח עוד להב"ה - הוא לא יעשה את להב"ה.

יעקב אשר: הוא יסגור את להב"ה.

יעקב אשר: זה מה שיקרה בסופו של דבר.

יעקב אשר: לכן אסור לתת לה לקרות.

יעקב אשר: השר טען שבפרויקט להב"ה הביקוש ירד בשנים האחרונות.

יעקב אשר: אני חושב שירד כי ייבשו אותם.

מיקי לוי: אתן לך נתון של הממ"מ.

מיקי לוי: לא נתנו למדריכים חדשים להיכנס.

יעקב אשר: אז התייבשו.

יעקב אשר: אמר השר – אני מוכן לקחת את הכסף הזה, ואנחנו הולכים לפתוח עם זה דברים חדשים – מדענים צעירים וכל מיני דברים כאלה.

יעקב אשר: מאוד מבורך – לא על הכסף הזה.

יעקב אשר: הכסף הזה צריך להיות מיועד לאוכלוסיות החלשות, מיועד לילדים ולמבוגרים.

יעקב אשר: אם רוצים לקרוא לזה לה"ב – שישנו.

יעקב אשר: שיעשו רה-ארגון.

יעקב אשר: אדוני היושב-ראש, הדבר הזה נמצא על שולחנך.

יעקב אשר: כשמגיעים לפה הדברים, בדרך כלל גם מסתדרים.

יעקב אשר: יש בזה חשיבות אדירה ממש לתושבי כל הערים החלשות במיוחד.

יעקב אשר: עיריות כמו תל אביב, חיפה וכו' יודעות לעשות פרויקטים כאלה לבד.

יעקב אשר: אני מתנצל שאני צריך לצאת – יש לי ישבה לנהל.

משה גפני: תודה.

משה גפני: בבקשה, אופיר כץ.

אופיר כץ: תודה רבה, אדוני היושב-ראש.

אופיר כץ: אני מדגיש את הפריפריה, הפערים בין הפריפריה, גם החברתית, לבין המרכז.

אופיר כץ: אני מכיר את הפרויקט הזה מלפני כמה שנים.

אופיר כץ: הוא פרויקט חשוב, מסייע.

אופיר כץ: הוא באמת מצמצם את הפערים ומנגיש אוכלוסיות מסוימות שבחיים לא היו נחשפות למה שמקבלים.

אופיר כץ: התוכנית הזו, לתת שלוש שנים לרשויות, ואחרי זה הם צריכים להמשיך לבחון אם להמשיך או לא - זה מכת מוות.

אופיר כץ: דיברתי עם ראשי רשויות.

אופיר כץ: הם לא יוכלו לעמוד בזה ולא לממן את זה.

אופיר כץ: המשמעות – סגירה.

אופיר כץ: לגבי הטענה שהביקוש ירד – זה נכון.

אופיר כץ: אם הם מייבשים את זה ולא מגייסים אנשים ולא מתאימים את התכנים החדשים למציאות שלנו, משאירים את זה אותו דבר כמה שנים, ברור שהביקוש יירד.

אופיר כץ: בנוסף, אם משרד המדע, הפרויקט הזה לא מספיק חשוב לו, דיברתי עם השר דודי אמסלם, שיש להם פרויקטים דומים, והוא יותר מישמח לקבל את הפרויקט הזה עם התקציב תחת משרדו.

משה גפני: תודה.

משה גפני: חברת הכנסת אימאן, במקום מנסור עבאס, בבקשה.

אימאן ח'טיב יאסין: צהריים טובים, כבוד היו"ר, חברות וחברים נכבדים, אין ספק – עוד דיון חשוב שמתייחס לקבוצות המוחלשות בתוך החברה הישראלית.

אימאן ח'טיב יאסין: פרויקט להב"ה המוטו העיקרי שלו – צמצום פערים דיגיטליים.

אימאן ח'טיב יאסין: מה יותר נחוץ, במיוחד בימים האלה, בשנה האחרונה בצל הקורונה ובצורך הנחוץ, הבסיסי של כל אדם באשר הוא, להשתמש בטכנולוגיה ובדיגיטל.

אימאן ח'טיב יאסין: במקום שנתגבר את הקיים, אני ממש מופתעת, כאילו שרוצים לסגור.

אימאן ח'טיב יאסין: אנחנו יודעים למה רצו לסגור, ושהאנשים עותרים ומבקשים שהם יהיו עובדים מוכרים, עובדי מדינה וכל הכרוך בזה, אז מתחילים לסגת, למרות שנתנו להם מהם.

אימאן ח'טיב יאסין: אנחנו יודעים שנתנו ל-21 מהעובדים להיות עובדי מדינה.

אימאן ח'טיב יאסין: לגבי השאר, אחרי כל מיני לחצים, לא העבירו אותם לרשויות המקומיות, עם התניה שזה לשלוש שנים.

אימאן ח'טיב יאסין: מה זה אומר – תוך שלוש שנים – אנחנו מדברים על רשויות מוחלשות – הם לא יוכלו לעמוד ולא יצליחו להעסיק אותם, ואז הפרויקט ייסגר מעצמו, כי הכדור עכשיו אצל הרשויות עכשיו.

אימאן ח'טיב יאסין: אנחנו רוצים שהפרויקט יעבוד.

אימאן ח'טיב יאסין: לא אכפת לנו שזה יהיה דרך האוצר, דרך משרד המדע, דרך הרשויות - אבל בד בבד, שהעובדים האלה יקבלו את התנאים שמגיעים להם לפי חוק.

אימאן ח'טיב יאסין: יש לדאוג שהדבר הזה יתקיים, ואם יתקבל שזה מועבר לרשויות, הדרישה גם לא לזרוק אותם עובדים שעבדו משך שנים וביססו את המרכזים האלה, וכאילו העבודה שלהם לא ראויה, וסחטו אותם וזרקו אותם ולהעסיק במקומם אנשים אחרים.

אימאן ח'טיב יאסין: אני מקווה, בשם חברי מנסור עבאס, אני מעבירה את המסר הזה, שהפרויקט חשוב ושימשיך לפעול.

משה גפני: בבקשה.

מיקי לוי: ההצעה של אופיר נהדרת – להעביר את זה לדודי אמסלם, טכנולוגיות – יהיה יופי של פתרון.

מיקי לוי: אם יסכימו מהמשרד – זה הכי טוב.

ג'אבר עסאקלה: משרד המדע תכף יגידו שלא סוגרים אלא מעבירים לרשויות המקומיות.

ג'אבר עסאקלה: הייתי חבר מועצת מע'אר בזמן שהוקם פרויקט להב"ה.

ג'אבר עסאקלה: המרכז של להב"ה נמצא 40 מטר מהבית שלי במע'אר.

אימאן ח'טיב יאסין: יש שבעה מרכזים בחברה המרכזית מתוך 27.

ג'אבר עסאקלה: הפרויקט הזה משרת אנשים שלא יכולים לקבל את השירות במקום אחר.

ג'אבר עסאקלה: העברת הפרויקט לרשויות המקומיות, המשרד מתפאר ש-70% אמרו שהם מוכנים.

ג'אבר עסאקלה: בטח שיהיו מוכנים – זה מינויים פוליטיים, זה כל מיני.

ג'אבר עסאקלה: האוכלוסיות המוחלשות צריכות את הפרויקט הזה.

ג'אבר עסאקלה: הרשויות המוחלשות לא יוכלו להחזיק את הפרויקט הזה מעבר לשנתיים שלוש שהמשרד נותן להם אוויר נשימה ועתידו להיסגר.

ג'אבר עסאקלה: אנחנו צריכים את זה במיוחד.

ג'אבר עסאקלה: האוכלוסייה הערבית – לא רק עניין של טכנולוגיה אלא גם עניין של שפה.

ג'אבר עסאקלה: היום כל מי שנדרש לדבר עם משרד ממשלתי, צריך לעשות את זה דרך האינטרנט.

ג'אבר עסאקלה: היום אנחנו זקוקים בדיוק לכך.

משה גפני: תודה.

משה גפני: הגב' שפיגלמן, מנכ"לית משרד המדע והטכנולוגיה, ברוכה הבאה.

משה גפני: בבקשה.

שי-לי שפיגלמן: תודה.

שי-לי שפיגלמן: תודה רבה לדברים של חברי הכנסת – חשובים, מסכימה עם חלקם.

שי-לי שפיגלמן: הפריפריה קרובה לליבנו – גם של השר יזהר שי וגם לשלי.

שי-לי שפיגלמן: צמצום פער דיגיטלי חשוב מאוד.

שי-לי שפיגלמן: בתפקידי הקודם ניהלתי את ישראל דיגיטלית, שעכשיו אצל השר אמסלם.

שי-לי שפיגלמן: נושא של צמצום פערים דיגיטליים חשוב לי.

שי-לי שפיגלמן: אין מחלוקת בעניין.

שי-לי שפיגלמן: הכנו מצגת מהירה.

משה גפני: לא.

משה גפני: יש לנו את זה פה.

משה גפני: כסף זה פונקציה של פעילות, ואין ויכוח לגבי מה שאתם עושים בפרויקט להב"ה שחיוני בעיקר לפריפריה, לשכבות החלשות מבחינה כלכלית – את לא צריכה לשכנע אותנו בזה.

משה גפני: בעניין הזה אנחנו תומכים בפרויקט.

משה גפני: השאלה המרכזית – משרד האוצר נותן לכם כסף?

משה גפני: אם כן, הכול סבדר, אז נפזר את הדיון.

שי-לי שפיגלמן: הבעיה היא לא הכסף.

שי-לי שפיגלמן: תנו לי חמש דקות.

שי-לי שפיגלמן: פרויקט להב"ה התחיל ב-2012 במשרד האוצר ומ-2014 במשרד המדע והטכנולוגיה.

שי-לי שפיגלמן: בשנים האחרונות יש ירידה משמעותית בפעילות, של 60% עוד לפני הקורונה, ו-20% נוספים.

אנטאנס שחאדה: בכל הסניפים?

שי-לי שפיגלמן: 70 זה בסך הכול.

שי-לי שפיגלמן: יש רשויות, כמו בטבריה – 91%, בבית שאן 87%, בקריית שמונה 84%, ובבני ברק 89%.

שי-לי שפיגלמן: זה לפני הקורונה.

אנטאנס שחאדה: סכנין?

שי-לי שפיגלמן: שנייה.

שי-לי שפיגלמן: תנו לי חמש דקות – אענה על כל שאלה.

שי-לי שפיגלמן: יש ירידה משמעותית בפעילות.

שי-לי שפיגלמן: חלקה נובעת כי אי אפשר לגייס כוח אדם חדש, תכף אתייחס לזה, אבל היא הרבה יותר גדולה מכוח האדם שעזב.

שי-לי שפיגלמן: הוא 30%, והירידה היא ב-70%.

שי-לי שפיגלמן: המרכזים לא עובדים ט.

שי-לי שפיגלמן: הסיבה המרכזית – שזה לא נכון שממשלה תנהל ישירות פעילות כזו.

שי-לי שפיגלמן: הלכנו לבדוק את הנושא, מה קורה בארץ ומה בעולם.

שי-לי שפיגלמן: התייעצנו גם עם ישראל דיגיטלית של משרד הדיגיטל.

שי-לי שפיגלמן: כולם סבורים שצריך לצמצם את הפער הדיגיטלי, בטח בפריפריה, בטח בחרדים ובערבים, אבל הדרך שממשלה מחזיקה מרכז – היא לא עובדת טוב.

שי-לי שפיגלמן: אפשר בתקציב הזה לעשות הרבה יותר.

שי-לי שפיגלמן: לכן אנו מציעים שני דברים: הכסף אותו כסף – לא חוסכים או מקמצים.

שי-לי שפיגלמן: אותו כסף שהוציאו ב-2020 - 28 מיליון שקל – הוא יעבור ב-2021 לרשויות.

שי-לי שפיגלמן: יותר מזה – יש פה התחייבות מהאוצר – ונמצאת פה רעיה עדני ממשרד התקציבים וגם החשב הכללי, אביתר פרץ בזום - שאת אותו תקציב ייתנו לנו לפעילות חדשה בתחום הזה בפריפריה.

שי-לי שפיגלמן: אנחנו מתכוונים להכפיל את הפעילות בפריפריה – לא לצמצם אותה.

שי-לי שפיגלמן: דרך ההפעלה הזאת של המדינה מחזיקה מרכזים ומעסיקה כוח אדם באופן ישיר לא נכונה, לא אפקטיבית, והתושבים הם שסובלים.

שי-לי שפיגלמן: הרשויות המקומיות – רואים גם בקורונה היום – יודעים לנהל את זה בצורה הרבה יותר טובה, והם הרבה יותר קרובים לאזרחים ולצרכים שלכם.

שי-לי שפיגלמן: לגבי העובדים, אנחנו כרגע במשא ומתן עם ההסתדרות על העובדים.

שי-לי שפיגלמן: מדובר בסך הכול ב-39 עובדים שכרגע נמצאים במשא ומתן.

שי-לי שפיגלמן: 12 עובדים הם עובדי מדינה, ולהם מצאו משרות אחרות.

אימאן ח'טיב יאסין: זה כל העובדים?

שי-לי שפיגלמן: חלקם עזבו, חלקם התפשרו.

שי-לי שפיגלמן: זה גדר המחלוקת.

שי-לי שפיגלמן: דרך ההעסקה שמשרד האוצר בחר להעסיק ב-2012 הסתיימה.

שי-לי שפיגלמן: החשב הכללי לא מאפשר לנו החל מ-2016 להעסיק כך, כי זה מכרז בעייתי שהסתיים.

שי-לי שפיגלמן: אביתר פרץ והחשב הכללי נמצא פה.

שי-לי שפיגלמן: אנחנו לא יכולים להעסיק בדרך הזו, לכן הייבוש זה לא החלטת מדיניות.

שי-לי שפיגלמן: אני לא הייתי וגם השר לא, אבל זו החלטה שאי אפשר להמשיך להעסיק כך.

שי-לי שפיגלמן: לכן חיפשנו פתרון אחר והלכנו על זה של הרשויות המקומיות.

שי-לי שפיגלמן: בנוסף, ישראל דיגיטלית, ופה נמצאת בזום מרב חורב, סגנית ראש מטה ישראל דיגיטלית, מובילים את הנושא בממשלה.

שי-לי שפיגלמן: על בסיס החלטת ממשלה מ-2018, השר אמסלם משקיע עשרות מיליוני שקלים בצמצום פער דיגיטלי.

שי-לי שפיגלמן: גם הם סבורים שזו לא הדרך, וגם הם סבורים שצריך להשקיע בצמצום פער דיגיטלי אבל בדרכים אחרות.

שי-לי שפיגלמן: השר אמסלם – שמעתי אותו מכריז מעל במת הכנסת שהוא הולך להשקיע עשרות מיליוני שקלים בשנים הבאות.

שי-לי שפיגלמן: אין צורך בכפל.

אופיר כץ: אני דיברתי אתו הבוקר, והוא רוצה את הפרויקט הזה אליו.

מיקי לוי: אני רוצה לומר לך כסגן שר האוצר שהפעיל את זה – 2013, 2014 היתה הנאה צרופה.

מיקי לוי: ראיתי בזה משימה ושליחות.

מיקי לוי: לזרוק את זה לרשויות המקומיות - יש רשויות שיתפעלו את זה.

מיקי לוי: יש לי חברים מהמגזר הערבי, ולא חשבתי על מה שהוא אמר.

מיקי לוי: אם אתם רוצים להרוג את הפרויקט – תעבירו את זה לשם.

שי-לי שפיגלמן: אנחנו רוצי להעביר את זה לרשויות המקומיות.

שי-לי שפיגלמן: הקצינו 55 מיליון שקל, שהאוצר נמצא פה, לשלוש שנים.

אופיר כץ: מה יקרה אחרי זה?

שי-לי שפיגלמן: או ישראל דיגיטלית, משרד הדיגיטל ייכנסו פה לתחום הזה.

אימאן ח'טיב יאסין: למה לא מעכשיו?

שי-לי שפיגלמן: והסכום הזה מייצר 114 משרות חדשות ברשויות המקומיות מול 89 שאנחנו כרגע.

שי-לי שפיגלמן: חוץ מזה, העובדים שבמחלוקת במשא ומתן.

משה גפני: תודה.

שי-לי שפיגלמן: השקענו בזה חצי שנה של עבודת מטה משמעותית עם הרבה חשיבה ורגישות, עם מחשבה לפריפריה.

שי-לי שפיגלמן: הכוונה היא לעשות טוב יותר – לא פחות.

שי-לי שפיגלמן: והדרך שזה מופעל כרגע לא אפשרית – לא משפטית ולא תקציבית, להמשיך לנהל אותה ככה.

משה גפני: תודה.

משה גפני: רעיה עדני, משרד האוצר.

רעיה עדני: אני חושבת ששי-לי סיכמה את זה מצוין.

רעיה עדני: אין פה בעיית תקציב.

רעיה עדני: הוא לא חוזר למשרד האוצר.

רעיה עדני: הוא נשאר במשרד המדע – גם התקציב שמתפנה וגם זה של הרשויות.

רעיה עדני: יש פה השקעה בעודף על הנושא.

רעיה עדני: אני חושבת שהסוגיה של אופן ההפעלה – הנתונים בשטח, שפרסה המנכ"לית וגם פרוטים במצגת, מראים שהפרויקט לא עובד בצורה טובה ואפקטיבית.

רעיה עדני: אני חושבת שזו מחויבות של הממשלה כולה, ואני שמחה שהמשרד עשה את זה – לבחון איך מתנהלת לאורך זמן, ולשנות את האופן שבו פרויקטים מתנהלים, אם אנחנו לא רואים תוצאות.

רעיה עדני: במקרה הזה הפרויקט לא מניב את התוצאות הרצויות לאזרחים, ונכון להעביר אותו למודל הפעלה אחר.

רעיה עדני: אנחנו גם לא סוגרים – הרשויות המקומיות, שהן גורמי התפעול בשטח, הן אלה שהגיוני שיישב אצלן.

משה גפני: תודה.

משה גפני: החשב הכללי, אביתר פרץ, יש עובדים שעזבו את פרויקט להב"ה, ויש עובדים שצריך לקבל – כולם מסכימים שמדובר בפרויקט חיוני חברתי מהמדרגה הראשונה.

משה גפני: אתם מאשרים עובדים חדשים?

אביתר פרץ: במכרז הנוכחי לא ניתן להפעיל.

משה גפני: גברתי המנכ"לית, מה שקורה זה שערורייה שאין כדוגמתה.

משה גפני: אם זה היה קורה למישהו שהיה עוסק באנשים שכולם רב יותר, לא היה קורה דבר כזה.

משה גפני: הרי חלק מהבעיה, שעובדים עזבו.

משה גפני: זה מה שהעלו החברים.

משה גפני: התוצאה היא שאת לא יכולה לקבל עובדים חדשים כי הוא לא נותן לך.

משה גפני: אז מה כל הדיבורים האלה?

משה גפני: אנחנו מדברים לשווא.

משה גפני: אמרת בצדק שמדובר בפרויקט רציני.

משה גפני: אמרת שזה לא נעשה טוב וצריך לעשות דברים חדשים ולקבל עובדים חדשים.

משה גפני: אמרו החברים פחות או יותר.

משה גפני: אומר אביתר פרץ: לא נקבל עובדים חדשים.

משה גפני: נחכה עוד שנה, עוד שנתיים, שלוש.

משה גפני: בינתיים יהיה מי שיעשה כסף.

משה גפני: משרד האוצר – מה הפלא שהיא אומרת שהיא תומכת בזה?

משה גפני: היא לא צריכה להוציא כסף.

משה גפני: נכון שלא למדתי ליבה, אבל שכל הקב"ה נתן לי קצת.

משה גפני: אתם אומרים שלא עובד.

משה גפני: לא חשוב – משפטית, כל מיני מילים.

אימאן ח'טיב יאסין: תמיד יש פתרונות, אם מתכוונים.

משה גפני: אתם מנהלים את המדינה.

משה גפני: תגידי לי, הגב' שפיגלמן, מה עושים.

משה גפני: אומר חבר הכנסת אופיר כץ – נעביר את זה לדודי אמסלם.

משה גפני: דודי אמסלם יבוא – מה שהשר שלך לא יודע לעשות – יבוא לחשב הכללי: אני הופך לך את השולחן או שאתה נותן לי עובדים חדשים.

משה גפני: האם אתם יכולים לעשות את זה?

שי-לי שפיגלמן: אני לא יודעת לקבל החלטות בשביל השר אמסלם.

שי-לי שפיגלמן: הדרג המקצועי בישראל דיגיטלית אחרי התייעצויות ארוכות, גם סבור שזו לא הדרך להפעיל את הפעילות הזו.

שי-לי שפיגלמן: הם גם חושבים שצריך לתמוך ברשויות או בעמותות שעושות את הפעילות הזו.

שי-לי שפיגלמן: הפעלה ישירה של הממשלה אינה הדרך הנכונה.

משה גפני: אני מודה לך, אין לי טענות אליך.

אביתר פרץ: יש פה בסוף עניין של כלי הפעלה נכון.

אביתר פרץ: אנו ארבע שנים דנים בזה.

אביתר פרץ: זה נבחן מכל הכיוונים.

אביתר פרץ: הפעלה ישירה עד רמת המיקרו של הממשלה - אין לנו שליטה.

משה גפני: תודה.

משה גפני: משרד הדיגיטל הלאומי, מרב חורב.

ג'אבר עסאקלה: אתם אומרים שנכשלנו בניהול הפרויקט.

משה גפני: הם לא היו.

משה גפני: הממשלה נכשלה, כל הממשלות.

מרב חורב: משרד הדיגיטל הלאומי בשנתיים האחרונות השקיע עשרות מיליונים ובכוונה להשקיע 50 מיליון נוספים בצמצום פער דיגיטלי וקידום אוריינות, במספר פעולות מרכזיות.

מרב חורב: התחלנו את זה תחת המנהיגות הפוליטית הקודמת.

מרב חורב: אני שמחה שאנחנו ממשיכים את זה תחת המנהיגות הפוליטית הנוכחית.

מרב חורב: כשהיתה שיחה מקדימה מקצועית על המשך הפעלת פרויקט להב"ה חשבנו, שאין לממשלה שום יתרון בתפעול ישיר של מרכזים.

מרב חורב: אנו לא עושים זאת מספיק טוב.

מרב חורב: יש מודלים יותר אפקטיביים לעשות יותר באותה כמות של הכסף.

מרב חורב: לעשות את זה דרך רשויות מקומיות, דרך עמותות.

מרב חורב: יש מספיק דוגמאות בעבר למרכזים שהמדינה הקימה וניהלה ולא עשתה את זה מספיק טוב.

מרב חורב: אנו חושבים שמתוך אחריות לכספי ציבור, אנחנו צריכים לשקול ולשאול מהי הדרך האפקטיבית ביותר לעשות יותר בשקל שעומד לרשותנו.

מרב חורב: אין מחלוקת על המטרה או על הפריפריה.

מרב חורב: אומר שני דברים שאנו עושים בטווח הקצר והבינוני: אחת, הכשרות של אוריינות דיגיטלית ב-100 רשויות מקומיות, פריפריה, סוציו אקונומי 1 עד 6, ערבים, חרדים, אזרחים ותיקים.

מרב חורב: אנחנו לקראת פריסה רשות התקשוב של 102 עמדות חדשות ושדרוג של 85 עמדות קיימות.

מרב חורב: אנחנו פרוסים ב-43 מרכזי תעסוקה בפריפריה של הקניית מיומנויות סביב תעסוקה.

מרב חורב: אלה הדברים המרכזיים – יש עוד.

מרב חורב: הסיפור הוא לא אם צריך אלא איך הכי נכון לעבוד.

מרב חורב: המודל של להב"ה לא מאפשר לנו לממש את הפוטנציאל ולהגיע לכמות האנשים שצריכה להגיע.

משה גפני: תודה.

משה גפני: אני חייב לצאת.

משה גפני: אני מבקש להמשיך את הדיון הזה – גברתי המנכ"לית, את הבכירה כאן.

משה גפני: אנחנו לא שבעי רצון מהדיון הזה.

משה גפני: אני לא מאשים אותך.

משה גפני: זה סיפור שלם.

משה גפני: אומר חבר הכנסת אופיר כץ, הוא רכז הקואליציה בוועדת הכספים, שהשר אמסלם רוצה לקחת את זה – אני לא רוצה לקחת שום דבר בעייתי.

משה גפני: אני מבקש – תבדקו את הדברים שנאמרו כאן, כולל הנושא הזה, גם כלפי העובדים וההסתדרות.

משה גפני: אני חייב לצאת אז אני לא נותן להם לדבר כרגע, אבל נמשיך את הדיון.

משה גפני: תעדכני אותנו.

אימאן ח'טיב יאסין: לגבי הירידה במשתתפים – קיבלתי כעת הודעה שהורידו תוכניות משמעותיות.

משה גפני: הכול נאמר.

משה גפני: גברתי המנכ"לית, אם תוכלי תוך שבוע לתת תשובה ואז נחליט אם אנחנו מכנסים שוב את הוועדה או יש תשובות מספקות – אומר את זה לחברים.

משה גפני: תודה רבה, הישיבה נעולה.